கேள்வி: திட்டக் கரைசல் (வேதியியல்) என்பது என்ன?
பதில்: பகுப்பாய்வு வேதியியல், திட்டக் கரைசல் (''Standard solution'') என்பது ஒரு தனிமம் அல்லது ஒரு பொருளின் துல்லியமாக அறியப்பட்ட செறிவைக் கொண்ட கரைசல் ஆகும். அறியப்பட்ட எடையை உடைய கரைபொருளானது குறிப்பிட்ட கன அளவுக்கான கரைசலைப் பெற கரைக்கப்படுகிறது. ஒரு நிலையான தரநிலையைப் பயன்படுத்தி திட்டப் பொருளைக் கொண்டு தயாரிக்கப்படுகிறது. பருமனறிப் பகுப்பாய்வில் தரம் பார்த்தலைப் பயன்படுத்தி மற்ற செறிவு தெரியாத கரைசலின் செறிவை அறிய திட்டக்கரைசல்கள் பயன்படுத்தப்படுகின்றன. திட்டக் கரைசல்களின் செறிவானது இயல்பாக மோல்/லிட்டர் என்ற அலகில் குறிக்கப்படுகிறது. கரைசலின் செறிவைக் குறிப்பிடும் இந்த முறை மோலாரிட்டி என அழைக்கப்படுகிறது. இந்த அலகு வேறுவிதமாக மோல்/டெமீ3, கிலோமோல்/மீ3 அல்லது குறிப்பிட்ட தரம் பார்த்தலுக்குத் தொடர்புடைய பதங்களில் குறிப்பிடப்படுகிறது. ஒரு எளிய திட்டக் கரைசலானது ஒரு தனித்த தனிமம் அல்லது பொருளை அது கரையக்கூடிய கரைப்பானில் கரைத்து பெறப்படுகிறது.
கேள்வி: திட்டக் கரைசல் (வேதியியல்) - பண்புகள் பற்றி விளக்கவும்.
பதில்: தரம் பார்த்தலுக்கான திட்டக் கரைசலின் பண்புகள்: # இக்கரைசலின் செறிவு மாறாததாக இருக்கும். மறு தரம்பார்த்தலுக்கான தேவை இதன் காரணமாக எழாமல் போகிறது. # தரம் பார்க்கப்பட வேண்டிய பொருளுடனான வினை ஒவ்வொரு வினைபொருளை சேர்த்த பின்னும் காத்திருக்கும் காலத்தைக் குறைவானதாகக் கொண்டிருக்கும் அளவிற்கு வேகமானதாக இருக்க வேண்டும். # இக்கரைசலின் வினை போதுமான அளவிற்கு முடிவுறும் தன்மையைக் கொண்டதாக இருக்க வேண்டும். # தரம்பார்த்தலில் ஈடுபடும் கரைசல்களின் சமன்படுத்தப்பட்ட வேதிவினையினால் குறிக்கப்பட இயலக்கூடியதாக இருக்க வேண்டும். # வினையின் இறுதி நிலையை கண்டறிய ஒரு முறை இருக்க வேண்டும்.